tomron87/hebrew-wikipedia-sentences-corpus huggingface dataset:
עם עוד שתי אחיות (אשלי ואביגייל) ואח (ג'ורדן), ולימד את עצמו כיצד לנגן בתופים כשהיה צעיר.
לפי דבריו של דאן, הוא לא היה מורשה לשמוע מוזיקה כילד אך היה יכול להתגנב לחנות המוזיקה הקרובה פעם אחת בשבוע וביקש המלצות מהאנשים שעבדו שם.
דאן עבד ב-Guitar Center במשך שלוש שנים, וגם עבד עם המתופף הקודם של הלהקה Twenty One Pilots, כריס סליח.
דאן הצטרף ללהקה House of Heroes במרץ 2010, לאחר שהמתופף הקודם של הלהקה, קולין ריגסבי, לקח הפסקה על מנת לבלות יותר זמן עם משפחתו.
הוא הגיע לאחר שהומלץ על ידי ריגסבי עצמו.
דאן לקח חלק מסיבוב ההופעות של הלהקה עד אוקטובר של אותה השנה, כאשר ריגסבי חזר ללהקה.
ב-2011, דאן הלך להופעה של Twenty One Pilots שהוזמן אליה על ידי המתופף הקודם של הלהקה, כריס סליח, לאחר ששמע את הדמו דיסק של הלהקה, והוא התרשם מביצועי הלהקה.
לבסוף פגש את סולן הלהקה, טיילר ג'וזף, לאחר ההופעה, וימים בודדים לאחר מכן, הצמד החל לבלות יחד והפכו לחברים.
מאוחר יותר באותה השנה, ניק תומאס וכריס סליח עזבו את הלהקה עקב עומס יתר בלוח הזמנים שלהם, ודאן עזב את עבודתו ב-Guitar Center על מנת לנגן בהופעה אחת עם ג'וזף.
הוא ניגן בהופעה לא חוקית, והספיק לנגן רק שיר אחד לפני שהמשטרה הגיעה וביטלה את ההופעה.
לאחר אותו היום, דאן הפך רשמית למתופף הלהקה.
השניים הוציאו ביחד את אלבום הלהקה השני, Regional at Best, ב-8 ביולי 2011, וחתמו על חוזה עם אטלנטיק רקורדס ו-Fueled by Ramen באפריל 2012.
האלבום השלישי של הלהקה, Vessel, יצא ב-8 בינואר 2013.
האלבום הרביעי של הלהקה, Blurryface, יצא ב-17 במאי 2015.
אלבומם החמישי של הלהקה, Trench, יצא ב-11 ביולי 2018.
האלבום השישי של הלהקה, Scaled and Icy, יצא ב-21 במאי 2021.
האלבום השביעי של הלהקה, Clancy, יצא ב-24 במאי 2024.
היה במערכת יחסים עם השחקנית דבי ראיין מחודש מאי 2013 עד ספטמבר 2014. בשנת 2017 חזרו דאן וראיין שוב לזוגיות, וב-23 בדצמבר 2018 הודיעו בני הזוג על אירוסיהם דרך הרשתות החברתיות.
ב-22 במאי הודיעו בני הזוג שב-30 בדצמבר (בשנה החדשה) הם יתחתנו
לדאן יש קעקוע של עץ על זרועו הימנית אשר מסמל את מה שהוא מאמין בו.
עם זאת, הוא מעדיף לומר לאנשים את משמעות הקעקוע שלו באופן אישי ולא באינטרנט על מנת שלא יהפוך לוויראלי.
לדאן ולחברו ללהקה טיילר ג'וזף ישנו קעקוע עם האות 'X' על גופם אשר מסמלת את עיר הולדת שניהם, קולומבוס, אוהיו.
הקעקוע של דאן ממוקם מאחורי אוזנו הימנית.
ג'ושוע סוטון "ג'וש" הואסטיס הוא כדורסלן אמריקאי, המשחק בעמדת הסמול פורוורד.
הואסטיס שיחק במשך ארבע עונות בקבוצת הכדורסל בסטנפורד קרדינלס, קבוצת הכדורסל של אוניברסיטת סטנפורד.
במהלך העונות השיג ממוצע של 7.5 נקודות, 6.2 ריבאונדים ו-1.4 חסימות שהושגו ב-135 משחקים.
הואסטיס נחשב לשחקן הגנה יעיל ובעונתו האחרונה הוביל את סטנפורד בריבאונדים (8.2 בממוצע למשחק) ובחסימות (1.9).
נחשב כיום לחוסם הטוב ביותר בתולדות האוניברסיטה.
הואסטיס נבחר במקום ה-29 בדראפט של שנת 2014 על ידי אוקלהומה סיטי ת'אנדר.
הוא הצטרף לקבוצה במהלך ליגת הקיץ, אך בסופו של דבר הוחתם באוקלהומה סיטי בלו, קבוצת הבת של הת'אנדר המשחקת בליגת הפיתוח של ה-NBA.
ב-14 בנובמבר 2014 ערך את הופעת הבכורה שלו במשחק ההפסד 111-105 לקבוצת מיין רד קלאוס.
המשחק קלע 10 נקודות, לקח 9 ריבאונדים ומסר 2 אסיסטים.
את עונת הבכורה סיים בממוצע של 10.2 נקודות, 5.6 ריבאונדים, 1.1 אסיסטים ו-1.5 חסימות אותם צבר ב-46 משחקים.
ביולי 2015 הוחתם על חוזה בת'אנדר.
במהלך עונת הבכורה נשלח מספר פעמים לשחק בליגת הפיתוח.
את הופעת הבכורה ב-NBA ערך ב-24 במרץ במהלך הניצחון על יוטה ג'אז 91-113 בו קלע 3 נקודות.
במהלך העונה שותף רק בחמישה משחקים.
ב-16 באפריל ערך את הופעת הבכורה שלו בפלייאוף בניצחון במשחק הראשון בסדרה מול דאלאס מאבריקס.
בעונת 2018/19 הוא היגע לאוסטין ספרס תמורת חזרה לריו גראנדה ואלי וייפרס של אנג'ל רודריגז.
לקראת עונת חתם על חוזה בבאיירן מינכן מליגת העל הגרמנית והיורוליג.
ג'וש גוטהיימר הוא פוליטיקאי יהודי-אמריקאי חבר המפלגה הדמוקרטית.
ב-2016 נבחר לכהן כנציג המחוז החמישי של ניו ג'רזי בבית הנבחרים של ארצות הברית.
גוטהיימר נולד וגדל בנורת' קולדוול שבניו ג'רזי, בנם של גוון פלדמן שעבדה כגננת ודונלד גוטהיימר, בעל עסק לשיווק מוצרי קוסמטיקה.
ב-1997 סיים תואר ראשון בהיסטוריה של ארצות הברית מאוניברסיטת פנסילבניה, בשנת 1999 למד היסטוריה של העת החדשה באוניברסיטת אוקספורד שבאנגליה במסגרת מלגת ת'ורון .
ב-2004 סיים תואר JD במשפטים מבית הספר למשפטים בהרווארד.
את עיסוקו בתחום הפוליטי החל בגיל 16 כשעבד כמתמחה במטהו של פרנק לוטנברג חבר הסנאט של ארצות הברית מניו ג'רזי.
בתקופת לימודי התואר הראשון עבד כמתמחה במטהו של יושב ראש בית הנבחרים של ארצות הברית טום פולי.
במהלך הבחירות לנשיאות ארצות הברית 1996 הועסק בצוות התגובות של ביל קלינטון.
בשנים 1998–2001 עבד בבית הלבן כעוזר לנשיא וכותב נאומים.
בין השאר סייע בכתיבת נאומי מצב האומה של קלינטון בשנים 1999 ו-2000 ובנאומו בפני ועידת המפלגה הדמוקרטית בשנת 2000. בשנת 2001 שימש יועץ בכיר למרי פרנסס ברי, יושבת ראש נציבות זכויות האזרח של ארצות הברית.
במהלך הבחירות המוקדמות במפלגה הדמוקרטית לקראת הבחירות לנשיאות ארצות הברית 2004 שימש כותב הנאומים וסגן מנהל התקשורת של וסלי קלארק ולאחר מכן ככותב נאומים למועמד המפלגה ג'ון קרי.
בשנים 2005–2006 עבד כמנהל תחום האסטרטגיה התקשורתית בחברת פורד ולאחר מכן עבד בחברת יחסי הציבור בורסון-מרסטלר כסגן נשיא.
ב-2010 מונה ליועץ למנהל רשות התקשורת הפדרלית ובשנים 2012–2015 עבד בחברת מיקרוסופט.
גוטהיימר חבר בלשכת המסחר של ניו ג'רזי וחבר באיפא"ק.
בנובמבר 2016 נבחר לנציג המחוז החמישי של ניו ג'רזי בבית הנבחרים של ארצות הברית לאחר שגבר על חבר הקונגרס המכהן סקוט גארת', ברוב של 50.4% לעומת 47.3%.
בנובמבר 2018 נבחר לתקופת כהונה שנייה.
גוטהיימר נשוי לעורכת הדין מרלה טאסק והם הורים לבן ובת.
גוטהיימר הוא מחברם של שני ספרים:
Ripples Of Hope: Great American Civil Rights Speeches יצא לאור ב-2003. הספר עוסק בנאומים מפורסמים בתחום זכויות האזרח במהלך ההיסטוריה של ארצות הברית.
ג'ושוע אוניל "ג'וש" ג'קסון הוא כדורסלן אמריקאי, המשחק בעמדת הסמול פורוורד בטורונטו ראפטורס.
ג'קסון נולד בסן דייגו שקליפורניה.
הוא בנה של אפלס ובנו החורג של קלרנס ג'ונס שנפטר ב-2014. למד בתיכון בדטרויט שבמישיגן ובנאפה שבקליפורניה.
השתתף במשחק מקדונלד'ס אול-אמריקן, בו נבחר ל-MVP במשותף עם פרנק ג'קסון.
בליגת המכללות שיחק בעונת 2016/2017 באוניברסיטת קנזס.
הוא סיים את העונה עם ממוצע של 16.3 נקודות, 7.4 ריבאונדים ו-3 אסיסטים למשחק.
הוא נבחר לחמישיית העונה בליגת ה-BIG-12 אליה משתייכת קנזס ולשחקן השנה ראשונה של העונה בליגה.
בתום העונה בחר לעזוב את קנזס ולהירשם לדראפט ה-NBA.
בדראפט ה-NBA 2017 נבחר ג'קסון במקום הרביעי, על ידי פיניקס סאנס.
לאורך עונת הרוקי קלע 13.1 נקודות בממוצע למשחק, ובסיומה נבחר לחמישיית הרוקיז השנייה של העונה.
ב-7 ביולי 2019 הועבר בטרייד לממפיס גריזליס, יחד עם דיאנטוני מלטון, בתמורה לקייל קורבר וג'בון קרטר.
לקראת עונת חתם ג'קסון על חוזה בדטרויט פיסטונס.
ב-10 בפברואר 2022 עבר ג'קסון לסקרמנטו קינגס בטרייד מרובע.
ב-31 באוגוסט 2022 חתם בטורונטו ראפטורס.
ב-2013 השתתף עם נבחרת ארצות הברית עד גיל 16 שזכתה באליפות האמריקות שהתקיימה בפונטה דל אסטה שבאורוגוואי, באוגוסט 2014 השתתף עם נבחרת הנוער עד גיל 17 של ארצות הברית שזכתה באליפות העולם שהתקיימה בדובאי.
ב-2015 זכה עם הנבחרת באליפות העולם עד גיל 19 שהתקיימה ביוון, בטורניר רשם ממוצע של 12.1 נקודות ו-7 ריבאונדים למשחק.
ג'ושוע דייוויד הולי הוא פוליטיקאי ומשפטן אמריקאי המכהן כנציגה של מיזורי בסנאט של ארצות הברית.
קודם לכן כיהן כתובע הכללי ה-42 של מדינת מיזורי בשנים 2017–2019. ב-8 באוגוסט 2018 נבחר למועמד המפלגה הרפובליקנית לסנאט מטעם מיזורי, ובמהלך הבחירות אל הסנאט באותה השנה הביס את הסנאטורית המכהנת מטעם המפלגה הדמוקרטית, קלייר מקסקיל.
הולי נולד וגדל בלקסינגטון שבמיזורי.
את לימודיו התיכוניים סיים בתיכון רוקהארטס שבקנזס סיטי.
לאחר מכן הוא למד באוניברסיטת סטנפורד וסיים ב-2002 בהצטיינות הגבוהה ביותר את לימודיו לתואר ראשון בהיסטוריה.
אחר כך הולי עבר ללונדון ולימד בבית הספר סנט פול שבעיר במשך שנה.
כששב לארצות הברית, החל ללמוד בבית הספר למשפטים של אוניברסיטת ייל, וב-2006 קיבל תואר במשפטים (Juris Doctor).
בגיל 28 כתב הולי ביוגרפיה על אודות תאודור רוזוולט, נשיאה ה-26 של ארצות הברית, בשם „תאודור רוזוולט: מטיף הצדק".
לאחר לימודי המשפטים שימש כעוזר משפטי עבור השופט מייקל מקונל מבית המשפט לערעורים של ארצות הברית עבור הסבב העשירי.
לאחר מכן הוסיף לשמש כעוזר משפטי בבית המשפט העליון של ארצות הברית אצל נשיא בית המשפט העליון ג'ון רוברטס.
במהלך שנת התמחות זו, פגש הולי את רעייתו לעתיד, ארין מורו, שהייתה אז פקידה בבית המשפט העליון.
לאחר תום לימודיו הגבוהים החל ב-2008 לעבוד כליטיגטור לענייני ערעורים במשרד עורכי הדין הוגאן לובלס שבוושינגטון הבירה (אז נקרא המשרד הוגאן והארטסון).
בשנים 2011–2015 עבד ב"קרן בקט לחירות דתית"; הוא עבד עבורם במשרה מלאה במשרדיהם שבוושינגטון לפני ששב למדינת הולדתו מיזורי.
בשנת 2011 עבר חזרה למיזורי והיה לפרופסור למשפטים באוניברסיטת מיזורי; שם לימד משפטים חוקתיים, תאוריה חוקתית, חקיקה ודיני נזיקין.
ביוני 2013 שימש כחבר בסגל הפקולטה למשפטים של אחוות בלאקסטון המשפטית.
במאי 2015 נהפך הולי למשפטן הכשיר לדון בתיקים משפטיים בפני בית המשפט העליון של ארצות הברית.
ב-2016 התמודד לתפקיד התובע הכללי של מדינת מיזורי.
ב-8 בנובמבר אותה השנה ניצח את מועמדת המפלגה הדמוקרטית תרזה הנסלי כשהוא זוכה ל-58.5% מקולות הבוחרים.
בחודש יוני 2017, הולי הודיע כי מדינת מיזורי הגישה תביעה בבית משפט ארצי נגד שלוש חברות תרופות גדולות: "פרדו פארמה", "אנדו פתרונות בריאות", "ינסן תרופות", על הסתרת הסכנות הכרוכות בנטילת משככי כאבים במרשם רופא ותרומה למגפת האופיואידים בארצות הברית.
התביעה, בהנהגתו של הולי, טענה כי חברות אלה הפרו את חוקי הגנת הצרכן של מיזורי ואת תקנות המדיקייד.
באוקטובר 2017 הכריז באורח רשמי על התמודדותו בבחירות המקדימות הרפובליקניות לסנאט של ארצות הברית מטעם מיזורי במסגרת הבחירות לסנאט של ארצות הברית ב-2018. חודש אחר כך זכה לתמיכתו של הנשיא דונלד טראמפ.
בבחירות הכלליות ניצב בפני הסנאטורית המכהנת מטעם המפלגה הדמוקרטית קלייר מקסקיל.
במהלך מסע הבחירות ניסה הולי, לצייר אותה כאישה עשירה המנותקת מהעם.
מטוסה הפרטי של מקסקיל ונישואיה לג'וזף שפרד, יזם נדל"ן אמיד מסנט לואיס, סיבכו אותה בדעת הקהל במיזורי לאחר שהתברר שהיא השתמשה בכספי משלמי המיסים כדי לממן טיסות במטוסה.
היא השיבה לרשויות את הסכום שהוצא, אם כי הנזק הציבורי שהוסב לה היה ניכר.
סיבה נוספת שתרמה לירידה במעמדה של מקסקיל היא העובדה שהיא סנאטורית ליברלית-דמוקרטית במדינה שמרנית-רפובליקנית.
ב-6 בנובמבר 2018, ניצח הולי את מקסקיל, והוא נכנס לתפקידו ב-3 בינואר 2019, עם כינוס הקונגרס ה-116 של ארצות הברית.
הולי הפך לסנאטור הראשון שהודיע כי יתנגד לתמוך בהכרזת האלקטורים על ניצחונו של ג'ו ביידן בבחירות לנשיאות 2020. ב-6 בינואר 2021, שעות לאחר ההתקפה על הקפיטול מצידם של תומכי הנשיא טראמפ, הצביע הולי נגד קולות הבוחרים עבור מדינות אריזונה ופנסילבניה.
ביקורות רבות הופנו על התנהלותו לקראת המהומה בקפיטול ובעקבותיה, והוא התמודד עם קריאות מרובות להסרתו או התפטרותו מכל הקשת הפוליטית.
ב-7 בינואר ביטלו סיימון אנד שוסטר את פרסום ספרו של הולי שעמד לצאת לאור - "העריצות של ביג טק" בטענה כי החברה "אינה יכולה לתמוך בסנטור הולי לאחר תפקידו ותמיכתו בתקיפה על הקפיטול, עם זאת, ב-19 בינואר הכריזה Regnery Publishing כי הם יוציאו לאור את ספרו שיגיע למדפים במאי..
ב-9 בינואר התאספו מאות מפגינים במרכז העיר סנט לואיס על מנת לדרוש את התפטרותו של הולי.
ב 14 בינואר 2026 סרטון של שימוע בועדת הבריאות של הסנאט בנושא תרופה הניתנת לנשים בהריון הפך לויראלי.
בשימוע שואל הולי במשך דקות ארוכות את ד"ר נישה ורמה שהגיעה להעיד בפני הועדה האם גבר יכול להכנס להריון, כאשר העדה לא מצליחה לתת תשובה ברורה.
ג'וש הארט הוא כדורסלן אמריקאי המשחק בקבוצת ניו יורק ניקס מליגת ה-NBA, בעמדת הקלע.
הארט נולד בעיר סילבר ספרינג שבמרילנד, ולמד בבית הספר הקווייקרי "Sidwell Friends School" שבבת'סדה הסמוכה.
בשנתו האחרונה כשחקן קבוצת הכדורסל של התיכון רשם ממוצעים של 24.3 נקודות ו-13.4 ריבאונדים למשחק, ונבחר לחמישיית העונה של המחוז.
בשנת 2013 החל ללמוד באוניברסיטת וילאנובה, ולשחק בקבוצת הכדורסל שלה תחת המאמן ג'יי רייט.
בשתי עונותיו הראשונות בווילאנובה קלע כ-9.0 נקודות למשחק כשחקן ספסל, אך בעונתו השלישית הציג שיפור משמעותי כשהוביל את קלעי קבוצתו עם 15.5 נקודות למשחק, והוביל אותה לזכייה באליפות המכללות.
באותה עונה שיתף פעולה בקבוצה עם ה מיקל ברידג'ס, דונטה דיווינצ'נזו וג'יילן ברנסון, אשר שנתיים לאחר מכן הובילו את הקבוצה לזכייה נוספת באליפות המכללות.
בסיום העונה נבחר הארט לחמישיית העונה של מחוז ה-Big East.
בשנתו האחרונה באוניברסיטה שיפר את תפוקתו ל-18.7 נקודות למשחק, אך קבוצתו הודחה כבר בשלב השני של טורניר אליפות המכללות כשהפסידה במפתיע לאוניברסיטת ויסקונסין בתוצאה 62–65. על אף כישלון הקבוצה זכה הארט בתואר שחקן העונה במחוז ה-Big East, וכן נבחר לחמישיית העונה של ליגת המכללות.
הארט נלקח בבחירה ה-30 של דראפט 2017 על ידי יוטה ג'אז, ומיד נשלח ללוס אנג'לס לייקרס, יחד עם תומאס בראיינט (הבחירה ה-42), בתמורה לטוני בראדלי (הבחירה ה-28).
במשך מרבית עונת הרוקי שלו שימש כמחליפו מהספסל של קנטביוס קולדוול-פופ, וקלע 7.9 נקודות בממוצע למשחק.
במשחק האחרון של העונה קלע 7 שלשות בדרך לשיא קריירה של 30 נקודות בניצחון קבוצתו מול לוס אנג'לס קליפרס.
בליגת הקיץ של ה-NBA לשנת 2018 זכה הארט בתואר ה-MVP לאחר שקלע 24.2 נקודות בממוצע למשחק לאורך הטורניר.
ב-6 ביולי 2019 הועבר בטרייד לניו אורלינס פליקנס, יחד עם ברנדון אינגרם, לונזו בול, דיאנדרה האנטר ושתי בחירות דראפט עתידיות, בתמורה לאנתוני דייוויס.
ב-8 בפברואר 2022 הועבר בטרייד לפורטלנד טרייל בלייזרס עם תומאש סטורנסקי, דידי לוזדה וניקיל אלכסנדר-ווקר בתמורה לסי.
מקולום, טוני סנל ולארי נאנס הבן.
ב-8 בפברואר 2023 הועבר בטרייד לניו יורק ניקס בתמורה לקאם רדיש, ראיין ארצ'ידיאקונו' סביאטוסלאב מיכאיליוק ובחירות דראפט.
ביום למחרת, הטרייד "נבנה מחדש" ואליו נוספו 2 קבוצות נוספות הפילדלפיה 76' והשארלוט הורנטס ובו הניקס קיבלו את הארט, הטרייל בלייזרס קיבלו את ארצ'ידיאקונו', את רדיש, את מטיס ת'ייבול ובחירות דראפט, פילדלפיה קיבלה את ג'יילן מקדניאלס ושארלוט קיבלה את מיכאילוק.
ג'וש ויגינס הוא שחקן קולנוע אמריקאי, שנודע בעקבות משחקו כג'ייקוב וילסון בסרט הדרמה "הליון" וכג'סטין וינקוט בסרט הדרמה "הכלב האמיץ מקס".
ג'וש ויגינס נולד ב-2 בנובמבר 1998 ביוסטון, טקסס לג'ניפר וסטיב ויגינס.
לג'וש שני אחים בוגרים, ג'ייקוב ולוק.
בשנת 2014 ערך ויגינס את הופעת הבכורה שלו בסרט הראשון שלו בתפקיד ראשי בדרמה "הליון" עם אהרון פול וג'ולייט לואיס, ובוים על ידי קאט קנדלר.
הסרט הוקרן לראשונה בפסטיבל הסרטים סאנדנס ב-17 בינואר 2014 ועלה לאקרנים בבתי הקולנוע ב-13 ביוני 2014. הופעתו בסרט זכתה לשבחים מכמה מבקרים.
בשנת 2015 ויגינס כיכב בסרט דרמת ההרפתקאות "הכלב האמיץ מקס", לצד תומאס היידן צ'רץ ורובי אמל, בסרט שעסק בכלב בשם מקס.
הסרט הופץ ב-26 ביוני 2015 על ידי האחים וורנר.
ויגינס גם כיכב בסרט הפעולה "אבד בשמש", אשר עלה לאקרנים בשנת 2015.
+שנהסרטתפקידהערות2014הליוןג'ייקוב וילסון2015Lost in the Sunלואיסהכלב האמיץ מקסג'סטין וינקוט2016Mean Dreamsג'ונס פורד2017Walking Outדייווידמקום לאהבהווס פאלה2018Giant Little Onesפרנקי וינטר2019Light from Lightאוון2020גרייהאונדדברן 1#הייתי פההוגו גפני2022אפולו ½10: הרפתקה בעידן החללסטיבדיבוב2024משוריין (אנ')קייסי ברודי
ג'וש דובווי הוא זמר אנגלי.
דובווי נולד בליינדון, בבית ספרו הופיע בהפקת בית הספר של המחזמר "עלובי החיים".
ב-2010 ייצג את הממלכה המאוחדת באירוויזיון 2010, עם השיר "That Sounds Good to Me" , לאחר שזכה בקדם האירוויזיון הבריטי .
באירוויזיון עצמו, סיים דובווי במקום האחרון בגמר (אליו העפילה הממלכה המאוחדת באופן אוטומטי) כשקיבל 10 נקודות בלבד.
ב-2010 הופיע בהצגה "אלאדין" בתיאטרון.
ב-2011 השתתף במופע של מועדון מעריצי האירוויזיון במינכן, בשנה זו גם יצא אלבומו הראשון.
באפריל 2012 השתתף דובווי במופע איחוד של נציגי הממלכה המאוחדת לאירוויזיון שנערך בגייטסהד.
ב-2013 הוציא דובווי שיר נוסף בשם "Game Over" תחת שם הבמה שלו באותה העת, ג'וש ג'יימס.
החל משנת 2015 דובווי מתגורר בעיר אוטווה שבקנדה והוא מאמן דפוסי חשיבה.
יהושע (ג'וש) בריינר (נולד ב-24 במרץ 1986) הוא עיתונאי ישראלי המשמש כתב הפלילים של עיתון "הארץ".
חתן פרס סוקולוב לעיתונות הכתובה לשנת 2025.
בריינר נולד בטורונטו, קנדה, לאהרון ומרים, אנשי חינוך המשתייכים לציונות הדתית.
המשפחה עלתה לישראל בשנת 1986, ובריינר גדל באשקלון.
כשהיה בן 14 החל לעבוד ב"מעריב לנוער", בעת שלמד בישיבת בני עקיבא נתיב מאיר בירושלים.
בהמשך שימש כתב ספורט במקומון "כאן דרום", כשסיים את לימודיו בישיבת צביה באשקלון.
ב-2004 התגייס לצה"ל ושימש כתב צבאי בשבועון "במחנה".
במסגרת זו סיקר את יישום תוכנית ההתנתקות ופינוי היישובים מגוש קטיף וכן את מלחמת לבנון השנייה.
בתפקידו במילואים משמש מודיע נפגעים במערך הנפגעים של צה"ל בדרגת רב-סרן.
עם שחרורו מצה"ל ב-2007 החל לעבוד ככתב צבאי באתר "וואלה".
בהמשך שימש כתב ביהודה ושומרון וחבל עזה של האתר והיה לראש תא כתבי השטחים.
בנובמבר 2010, לאחר שפרסם כתבה העוסקת בכרוזים שחולקו נגד מח"ט שומרון, נחקר באזהרה בתחנת המשטרה באריאל, בגין העלבת עובד ציבור ופגיעה בפרטיות.
בעקבות החקירה פנתה מועצת העיתונות למשטרה וכן נשלחה עצומת עיתונאים למפכ"ל המשטרה ולפרקליט המדינה.
בפברואר 2011 נסגרה החקירה בעילת היעדר אשמה בהוראת ראש אגף החקירות והמודיעין, ניצב יואב סגלוביץ, שאף התנצל בפני בריינר על פתיחת החקירה נגדו.
בשנת 2014 עזב את העיתונות.
למד משפטים ב והתמחה ב בפרקליטות המדינה, שם היה מעורב בין היתר בחקירת פרשת רונאל פישר ופרשיות מין של ניצבי המשטרה.
ב-2015 השלים את ההתמחות והחל לשמש גם כעורך דין.
באותה שנה שב לתקשורת לאתר "וואלה", תחילה ככתב לענייני משפט ובהמשך כעורך בכיר ומנהל מערך הכתבים במחלקת החדשות, שם שימש כסגן.
ב-2017 עבר לעיתון "הארץ" שם הוא משמש ככתב המשטרה והפלילים.
היה חבר בפאנל תוכנית "הפטריוטים" החל משנת 2019 וייצג את השמאל הפוליטי.
ביוני 2023 הודיע כי הוא לוקח פסק זמן מהשתתפות בתוכנית.
בריינר זכה בפרס אורי אבנרי לעיתונות אמיצה ב-2023, בפרס למצוינות עיתונאית מטעם המכון הישראלי לעיתונות ולתקשורת ב-2024 ובפרס סוקולוב לעיתונות הכתובה בשנת 2025. הפרס הוענק לבריינר "על כתיבתו, שהעמידה על סדר היום הציבורי שאלות הנוגעות לחופש הביטוי, לזכויות אדם ולשלטון החוק.
כתיבתו שחשפה ליקויים חמורים במערכת אכיפת החוק, ובכלל זה במשרד הממונה עליה ובשר העומד בראשו, תוך הפגנת אומץ עיתונאי ועמידה איתנה ובלתי מתפשרת מול מוקדי כוח חזקים ממנו.
באמצעות תחקיריו וחשיפותיו הצליח לא אחת לגרום לשינוי של ממש של המציאות".
בריינר עומד מאחורי שורת חשיפות ופרסומים ביקורתיים הנוגעים לשר לביטחון לאומי, איתמר בן גביר.
בשנת 2025 זכה בפרס סוקולוב לעיתונות הכתובה.
חברי ועדת השופטים כתבו בנימוקיהם :"כתיבתו העמידה על סדר היום הציבורי שאלות הנוגעות לחופש הביטוי, לזכויות אדם ולשלטון החוק (...) וחשפה ליקויים חמורים במערכת אכיפת החוק, ובכלל זה במשרד הממונה עליה ובשר העומד בראשו, תוך הפגנת אומץ עיתונאי ועמידה איתנה ובלתי מתפשרת מול מוקדי כוח חזקים ממנו.
בין היתר פרסם את החשיפות הבאות:
תחקיר בשנת 2010 בו התגלה כי משרדי הממשלה מעבירים תקציבים לישיבת עוד יוסף חי ביצהר הנחשבת על ידי השב"כ למוקד הימין הקיצוני בשומרון.
בעקבות התחקיר עצרה המדינה את מימון המוסד בין היתר לאור המלצת השב"כ.
בדצמבר 2012 חשף הקלטה של השר סילבן שלום בו הוא מודה כי ועדה שהקימה הממשלה בראשות השופט בדימוס אדמונד לוי מונתה בשל הידיעה מראש כי חבריה יכתבו דו"ח התומך בעמדת הימין בנוגע למאחזים והתנחלויות ביהודה ושומרון ובשל היותו של לוי איש הליכוד בעברו.
חשיפות רבות בפרשת אירוע הדריסה באום אל חיראן, בין היתר את מחדלי המשטרה באירוע, גרסאות השוטרים והשב"כ וכן את סירובו של פרקליט המדינה שי ניצן לחקור את המעורבים באירוע.
חשיפת חקירת 3 אנשי שב"כ על ידי צוות מיוחד של משרד המשפטים בחשד כי הורו לחיילות לבצע חיפוש באיבר מינה של עצורה פלסטינית ללא סיבה.
חשיפת פרשת המיילים של ראש אגף משאבי אנוש במשטרה, גילה גזיאל, במסגרתה התברר כי מיילים ממחשבה של גזיאל נמחקו במסגרת בדיקה של מבקר המדינה על הוצאות חריגות לאירוע הפרידה מהמפכ"ל לשעבר יוחנן דנינו.
בעקבות הפרסום גזיאל נחקרה באזהרה במח"ש.
חשיפת תמלילי החקירה של ראש להב 433, ניצב רוני ריטמן, במהלכן העלה את האפשרות כי התלונות שהוגשו נגדו בגין עבירות מין היו בעקבות זימונה של אשת ראש הממשלה שרה נתניהו לחקירה בפרשת מעונות ראש הממשלה.
פרסום מחדלי החקירה הרבים בפרשת האונס של בת ה-7 בהתנחלות בבנימין ביוני 2019, פרסומים שהובילו את הפרקליט הצבאי הראשי לבטל את כתב האישום נגד הנאשם בתיק.
פרסום כי חנמאל דורפמן, המשמש כיד ימינו של השר לביטחון לאומי איתמר בן גביר, מתפקד כראש המטה שלו וחותם בתואר זה על מסמכים רשמיים מטעם המשרד, למרות שאינו עובד מדינה.
בתגובה לפרסום הוחלט בלשכת השר שלא להזמין את בריינר לאירוע רשמי של הרמת הכוסית השנתית.
בעקבות ההחלטה הודיעו כתבי משטרה נוספים שלא יגיעו לאירוע לאות סולידריות עם בריינר.
חשיפת הפרשה בה תועד ראש האגף לסיכול פשיעה במגזר הערבי במשטרה, ניצב ג'מאל חכרוש, מסתלק מזירת רצח בכפר כנא תוך כדי שהוא מועד מעל הגופה מבלי להעניק לו סיוע רפואי או להזעיק את המשטרה.
בעקבות החשיפה פרש חכרוש מהמשטרה.
חשיפת חקירתו של סמפכ"ל המשטרה אבשלום פלד שנחקר בגין עבירות של שימוש לרעה בכח המשרה ומרמה והפרת אמונים לאחר שנחשד כי ביקש לאשר עבירות בניה בביתו שבמושב זכריה בתמורה למינוי מקורב לראש מועצת מטה יהודה לתפקיד במשטרה.
בין היתר חשף בריינר את תיק עבירות הבניה של פלד וכן את תמליל האזנות הסתר עם ראש המועצה שנדון במסגרת פרשת שוחד שנחקרה ל-4 שנות מאסר.
בעקבות חשיפת הפרשות שהחלו להתברר בוועדה המייעצת למינויים בכירים בשירות המדינה, הודיע פלד על הסרת מועמדותו לתפקיד מפכ"ל המשטרה לאחר שבן גביר ביקש למנותו לתפקיד.
בריינר נשוי, אב לשתי בנות ומתגורר במודיעין.
הוא בעל תואר שני במשפטים במסלול הציבורי-פלילי באוניברסיטת בר-אילן ומשמש מרצה לתקשורת ומשפטים בכנסים שונים.
ג'ושע קק הארדר הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס העשירי של מדינת קליפורניה, מאז 2019. הארדר הוא חבר המפלגה הדמוקרטית.
הארדר נולד בעיר טארלוק שבקליפורניה, וסיים את לימודיו התיכוניים בתיכון מודסטו.
למד כלכלה ומדע המדינה באוניברסיטת סטנפורד, והשלים תואר שני במנהל עסקים באוניברסיטת הרווארד.
ב-2014 נשכר הארדר בידי החברה "בסמר ונצ'ר פרטנרס" (Bessemer Venture Partners) אשר בסיסה בעיר ניו יורק.
הארדר שב לסן פרנסיסקו ב-2016 ובאותה השנה קודם לתפקיד סגן נשיא בחברה.
כעבור שלוש שנים הוא חזר לעיר הולדתו טארלוק, ולימד מנהל עסקים במכללת ג'וניור מודסטו.
מחוז הקונגרס העשירי בקליפורניה נכלל ברשימת המושבים של קליפורניה בקונגרס האמריקאי המוחזקים בידי הרפובליקנים, ולכן ועדת הקמפיין הדמוקרטית התמקדה בהפיכת המחוז מאדום לכחול במהלך בחירות 2018. ערב הבחירות ובימים שלאחריהן, דנהאם הוביל עם יתרון קל כאשר תוצאות האמת החלו לזרום.
הארדר זכה, בין היתר, לתמיכתו של נשיא ארצות הברית לשעבר ברק אובמה, כמו גם באלה של מועדון סיירה וג'יי סטריט.
ב-9 בנובמבר 2018 החל הארדר להוביל על דנאהם, וכעבור ימים אחרים הוכרז הארדר כמנצח במירוץ למחוז הקונגרס העשירי.
ב-14 בנובמבר הודה דנהאם בהפסדו להארדר.
הארדר הושבע לתפקידו ב-3 בינואר 2019, ובקונגרס ה-116 של ארצות הברית הוא חבר בוועדת החקלאות ובוועדת החינוך והעבודה.
ב-2018 נישא הארדר לרעייתו פמלה, אותה פגש במהלך ימיו כסטודנט באוניברסיטת סטנפורד.
ג'ושוע "ג'וש" מקס ברנר הוא שחקן ומדבב יהודי-אמריקאי.
מוכר בעיקר מתפקידו כנלסון "ראש גדול" ביגטי בסדרה הקומית "עמק הסיליקון" (2014–2019) של רשת HBO.
הוא מוכר גם בתור קולו של ניקו ווזו מהסדרה המונפשת "מלחמת הכוכבים: התנגדות" (2018–2020) ושל דונטלו מהסדרה המונפשת "צבי הנינג'ה" (2018–2020) של ערוץ ניקלודיאון.
ברנר נולד ביוסטון, טקסס, למשפחה יהודית-אמריקאית.
ברנר סיים את לימודי התיאטרון באוניברסיטת הרווארד בשנת 2007, שם היה הנשיא של אגודת הסטודנטים לתיאטרון בהרווארד, Hasty Pudding Theatricals .
בשנים 13–2011 ברנר שיחק בקומדיית המצבים המצליחה "המפץ הגדול" בתור דייל.
בשנת 2013 שיחק בסרטו של שון לוי "לדפוק התמחות" בתור לייל ספלדינג, ושיחק גם בקומדיית המצבים המועמדת לפרס אמי "עובדים מצטיינים" בתור מרשל דייוויס.
כמו כן, בשנת 2014 שיחק בסדרת הטלוויזיה "מקום טוב באמצע" כג'וליאן.
בשנים 2014–2019 גילם את נלסון "ראש גדול" ביגטי בסדרה המצליחה של רשת HBO, "עמק הסיליקון".
בשנת 2015 שיחק את גאווין פרייס בסדרה "סקנדל".
בשנת 2016 ברנר שיחק את סטיל בסרט גיבורי-העל "מקס סטיל" .
בשנת 2017 דיבב את ארסקין סמג' בסדרה המונפשת "מלחמת הכוכבים: המורדים", והחל מאותה שנה הוא מדבב את מארק ביקס בסדרה המונפשת "סיפורים של ברווזים".
בשנים 2018–2020 דיבב את דונטלו בסדרה המונפשת "צבי הנינג'ה" ואת ניקו ווזו בסדרה המונפשת "מלחמת הכוכבים: התנגדות".
בשנת 2019 שיחק את קארל בסדרה האמריקאית עטורת הפרסים "משפחה מודרנית", גילם את טרבור בסיטקום "חדשים בשכונה" וגילם ואת ברנדון בסרט הקומדיה "מה גברים רוצים".
באותה שנה החל לדבב את דילן בסדרה המונפשת "רחוב 101 דלמטים".
בשנת 2021 דיבב מספר דמויות שונות בסדרה "ראגרטס", אשר מהווה אתחול לסדרה בעלת אותו שם ששודרה לראשונה בשנת 1991.
+שנהסרטתפקידהערות2013לדפוק התמחותלייל2015Welcome to HappinessריפליThe Rumperbuttsריצ'י2016הניסוי של בלקוקית' מק'לורUnleashedלוקמקס סטיל (אנ')מקס סטילדיבוב2017Where's the Moneyקלארק2018Seven Stages to Achieve Eternal Blissחבר כתהמועמד המובילדאג וילסוןBrand New Old Loveברוס2019מה גברים רוציםברנדון וואלאסB-Rollאנדי2020כל חייאריק ברוניט2022עלייתם של צבי הנינג'ה: הסרטדונטלודיבובצלף: משימה מסוכנתפיטBromatesסיד2023זמנכם עברדיינהצלף: צוות G.R.I.Tפיט2024בידוּק (אנ')הרשל2025Cold Walletצ'ארלס הייגלTBAThe Patience of VulturesליThat Friendהנרי
ג'וש דילן הוא שחקן בריטי.
הוא ידוע בעיקר מהופעתו בתפקיד קפטן אדם הנטר בסרט "בעלי ברית" משנת 2016, ובתפקיד ביל הצעיר בסרט "מאמה מיה!
הוא למד בבית הספר גילדהול למוזיקה ודרמה.
ב-2017 כיכב דילן בהפקה של תיאטרון אורנג' טרי של המחזה "Sheppey" בבימויו של פול מילר.
על הופעתו זו זכה דילן בפרס אוף וסט אנד בקטגוריית שחקן המשנה הטוב ביותר.
שנה שם תפקיד הערות 2016 בעלי ברית קפטן אדם הנטר 2018 מאמה מיה!
Here We Go Again ביל הצעיר 2018 נוכחות זרה בלאנד 2019 סוף הפאקינג עולם טוד אלן קינג סדרת טלוויזיה 2020Noughts and Crosses ג'וד מקגרגור סדרת טלוויזיה2023הבאקניריותלורד ריצ'רדתפקיד ראשי; 8 פרקים
ג'ושוע טוביאס באומן הוא שחקן קולנוע וטלוויזיה בריטי, הידוע בעיקר בזכות תפקידו כדניאל גרייסון בסדרת הטלוויזיה "נקמה" של רשת ABC.
באומן נולד בוינדזור, ברקשייר, והתחנך בפנימיית ולינגטון קולג'.
אחותו, סקרלט באומן, היא שחקנית.
אביו יהודי והוא גדל כיהודי.
מוצאו האחר של באומן הוא אנגלי, אירי ואיטלקי.
בגיל 18, באומן היה לזמן קצר שחקן רוגבי מקצועי ב-Saracens FC, לפני שסבל משתי פריקות כתפיים בשנתו הראשונה ואז התבקש לעזוב.
את הופעת הבכורה שלו ערך בשנת 2007 בתפקיד דימיטרי בסדרת הטלוויזיה "Genie in the House".
לאחר מכן שיחק במשך שנתיים בסדרת הטלוויזיה הבריטית "הולבי סיטי" והמשיך להופיע בסרטים בהם: "זאב הלילה", "Prowl", "Exteriors" ו-"Love's Kitchen".
בשנת 2011 שיחק בסדרה "Make It or Break It" הוא גילם מתעמל בשם מקס ספנסר.
בשנת 2011 הוא נבחר לאחד מכוכבי המחר על ידי "Screen International".
באומן גילם את דניאל גרייסון, בסדרת הטלוויזיה "נקמה" וכיכב בסדרת "Time After Time", המתארת את הרפתקאותיו של הרברט ג'ורג' ולס הצעיר.
באומן למד משחק במכון לי סטרסברג לתיאטרון ולקולנוע בניו יורק.
החל מסוף 2011 באומן היה במערכת יחסים עם אמילי ואן קאמפ שכיכבה לצדו בסדרה "נקמה".
+ שנה סרט תפקיד הערות 2010 זאב הלילה דאג ווקר Prowl פיטר 2011 מהמטבח באהבה רוברטו אלסנדרו Exteriors אדם 2012 מרגלת מתבגרת ניקולס 2013 השומרים האחרונים טיילור 2016 Level Up מאט 2022 שעה גורלית שוטר 2023 Miranda's Victim צ'ארלס
ג'ושוע ג'ורג' וייטהאוס הוא שחקן ומוזיקאי אנגלי, אשר ידוע בעיקר מהופעתו בסדרת הטלוויזיה של ה-BBC "פולדארק" (2017–2018), בסדרת הדרמה "דייזי ג'ונס והסיקס" משנת 2023, ובתפקידים ראשיים בסרט "Northern Soul", ובסרט הרימייק "איזה מין נוער" (אנ').
עוד כיכב בקומדיה לחג המולד "אביר לחג" של נטפליקס.
ג'ושוע ג'ורג' וייטהאוס נולד בצ'סטר, מחוז צ'שייר שבצפון-מזרח אנגליה ב-27 בפברואר 1990.
הוא למד בתיכון בישוף הבר (אנ') בעיירה מלפס (אנ') ולאחר מכן עבר ללמוד קרוב יותר לביתו בתיכון קווינס פארק (אנ') בפרוור קווינס פארק (אנ'), חלק מפרוורי העיר צ'סטר.
בשנת 2014, בסרט הבכורהשלו, וייטהאוס שיחק בתפקיד הראשי בתור מאט בסרט "Northern Soul" לצד שחקנים כמו סטיב קוגן וג'יימס לאנס.
בשנת 2016 הוא שיחק בסרט "The Receptionist" של הבמאית הטאיוואנית ג'ני לו (אנ'); על מכון עיסוי לא חוקי בלונדון, שעוקב אחר חייהם של העובדים והלקוחות כפי שהם נראים דרך עיניו של פקיד הקבלה במקום.
ב-2017, הוא החל לשחק בתור יו ארמיטאג' בעונה השלישית של סדרת הדרמה של ה-BBC, "פולדארק", לצד איידן טרנר ואלינור טומלינסון.
ב-2018, הוא היה אמור לשחק בתפקיד ראשי לא ידוע בסדרת פריקוול ל"משחקי הכס" שלא הופקה לבסוף.
בשנת 2019, הוא כיכב יחד עם ונסה הדג'נס בסרט חג המולד של נטפליקס "אביר לחג" (אנ').
ב-2020, הוא שוב כיכב בתפקיד ראשי בתור רנדי, לצד ג'סיקה רות' בסרט הנעורים "נערה מבית טוב" (אנ').
בשנת 2021 הוא שיחק הוא שיחק בסרט ההיסטורי הסיני "1921" המספר את סיפור הקמת המפלגה הקומוניסטית של סין בקונגרס הלאומי הראשון של המפלגה הקומוניסטית הסינית שנערך בשנחאי.
הסרט יצא לאקרנים ב-1 ביולי 2021, מאה שנים בדיוק לאחר הקמת המפלגה.
בשנת 2023, הוא כיכב בתור אדי ראונדטרי, בסיסט ואחד מהחברים המייסדים של להקת The Six, במיני-סדרת הדרמה "דייזי ג'ונס והסיקס" של אמזון פריים וידאו.
בשנת 2024, הוא תרם את קולו לסרט האנימציה "להציל את היער" (אנ') שם דיבב את דמותו של בוטן.
שנה שם תפקיד הערות 2014Northern Soul מאט 2016Alleycats כריסThe Receptionist פרנק 2017Modern Life Is Rubbish ליאם 2019 אביר לחג (אנ') סר קול פרדריק 2020 נערה מבית טוב (אנ') רנדי20211921ניקולסקי2024להציל את היער (אנ') פינאט דיבובTBAThe Happy Worker ג'וThe Last MoonפרדLove Amsterdam...
שנה סדרה תפקיד הערות 2017–2018 פולדארק יו ארמיטאג' 10 פרקים 2020 עיר המעשיות (אנ') ג'אגלי דיבוב; 3 פרקים 2023דייזי ג'ונס והסיקס אדי ראונדטרי תפקיד ראשי; 10 פרקים
ג'ושוע בנג'מין "ג'וש" גרין הוא כדורסלן אוסטרלי, שמשחק בקבוצת שארלוט הורנטס מליגת ה-NBA, בעמדות הקלע והסמול פורוורד.
גרין נולד בסידני שבאוסטרליה, לאם אוסטרלית ואב אמריקאי, ובגיל 14 עבר עם משפחתו להתגורר בפיניקס שבאריזונה.
בשנת 2017 החל ללמוד באקדמיית הספורט הקדם-אקדמית IMG שבפלורידה, בה שיתף פעולה עם אנפרני סיימונס.
בעונת 2018/2019 הוביל את קבוצת האקדמיה לזכייה באליפות ליגת התיכונים של ארצות הברית, ואף זכה בתואר ה-MVP של משחק הגמר לאחר שקלע בו 19 נקודות.
בסיום אותה עונה נבחר להשתתף במשחק מקדונלד'ס אול-אמריקן.
בשנת 2019 החל ללמוד באוניברסיטת אריזונה.
בעונתו היחידה בקבוצת הכדורסל של האוניברסיטה שיחק לצדם של ניקו מאניון וזיק נאז'י, ורשם ממוצעים של 12.0 נקודות, 4.6 ריבאונדים ו-2.6 אסיסטים למשחק.
בדראפט ה-NBA 2020 נבחר גרין על ידי דאלאס מאבריקס, בבחירה ה-18. לאורך עונת הרוקי שלו בדאלאס שותף ב-39 משחקים, וקלע 2.6 נקודות בממוצע למשחק.
ב-6 בפברואר 2023 קלע שיא קריירה של 29 נקודות בניצחון על יוטה ג'אז.
ב-23 באוקטובר האריך חוזה בדאלאס בשלוש שנים תמורת 41 מיליון דולר.
גרין הגיע לגמר הNBA בעונת 2023/2024 אך הפסיד עם קבוצתו לבוסטון סלטיקס.
ב-6 ביולי 2024 הועבר בטרייד לשארלוט הורנטס.
בעונתו הראשונה בקבוצה פתח בחמישייה ב-67 משחקים ורשם ממוצעים של 7.4 נקודות, 2.5 ריבאונדים ו1.6 אסיסטים.
ג'ושוע "ג'וש" גידי הוא כדורסלן אוסטרלי המשחק בקבוצת שיקגו בולס מליגת ה-NBA.
ב־12 במרץ 2020 חתם גידי באדלייד 36' מליגת הכדורסל האוסטרלית (NBL) כחלק מתוכנית הכשרה של הליגה לעזור לצעירים להתקדם ל-NBA, ובכך הפך לשחקן האוסטרלי הראשון שהיה חלק מהתוכנית.
גידי דחה הצעות ממספר מכללות, כולל מאוניברסיטת אריזונה.
גידי שוחרר מסגל הקבוצה ב-17 במאי 2021 כדי להתכונן לדראפט ה-NBA 2021, וסיים את העונה עם ממוצעים של 10.9 נקודות, 7.3 ריבאונדים ו-7.6 אסיסטים למשחק ב-28 משחקים שנערכו.
הוא נבחר לרוקי השנה של הליגה.
ב־27 באפריל 2021 נרשם גידי לדראפט ה-NBA 2021. בדראפט עצמו, נבחר גידי במקום השישי על ידי אוקלהומה סיטי ת'אנדר.
ב-2 בינואר 2022 הפך גידי לשחקן הצעיר ביותר שרושם טריפל דאבל ב-NBA לאחר ששבר את שיאו של לאמלו בול.
ב-21 ביוני 2024 עבר גידי בטרייד לשיקגו בולס בתמורה לאלכס קארוסו.
ג'ושוע ברונס הידוע יותר בשם הבמה שלו, ג'וש בריגס הוא מתאבק אמריקאי, המופיע בארגון ההיאבקות WWE, בתוכנית NXT.
כמו כן, הוא הופיע בארגון ההיאבקות Evolve, שבו הוא היה אלוף Evolve האחרון בתולדות הארגון.
ברונס שיחק פוטבול עבור קבוצת הפוטבול של אוניברסיטת מסצ'וסטס.
ב-31 באוגוסט 2020, דווח שבריגס חתם על חוזה ב-WWE, לאחר קניית חברת Evolve בחודש יולי.
ב-7 באוקטובר, הארגון הודיע שהוא נשלח למתחם האימונים של ה-WWE Performance Center, לצד חמישה מתאבקים אחרים מארגון ההיאבקות Evolve.
ב-6 ביולי 2021, בריגס הוכרז כאחד המשתתפים בטורניר הפריצה של NXT לשנת 2021. לעומת זאת, הוא הודח על ידי הזוכה בטורניר, כרמלו הייס כבר בקרב של הסיבוב הראשון, שהתקיים ב-27 ביולי.
ב-14 בספטמבר בפרק של התוכנית NXT 2.0, בריקס וברוקס ג'נסן הפסידו בקרב זוגות לאימפריום (פביאן אייכנר ומרסל ברטל).
ב-23 בנובמבר בפרק של התוכנית NXT 2.0, בריקס וג'נסן השיגו ניצחון על Grizzled Young Veterans (ג'יימס דרייק וזאק גיבסון).
ב-7 בדצמבר בפרק של התוכנית NXT 2.0, השניים ניצחו את האחים קריד (ברוטוס קריד וג'וליוס קריד).
ב-18 בינואר 2022 בפרק של התוכנית NXT 2.0, בריגס וג'נסן השתתפו בטורניר הזוגות לזכר דאסטי רודס; לעומת זאת, הם הודחו כבר בסיבוב הראשון על ידי הזוכים בטורניר, האחים קריד.
ב-12 באפריל, הם השתתפוו בקרב גונטלט מחומש על אליפות הזוגות הפנויה של NXT, מנגד, הם כשלו במטרתם.
ב-23 ביוני בפרק של התוכנית NXT UK, בריגס וג'נסן גברו על דייב מסטיף וג'ק סטארז, מארק אנדרוז וויילד בור ודי פימליה (תיאומן ורוהאן ראג'ה) בקרב הדחות מרובע וכתוצאה מכך זכו באליפות הזוגות הפנויה של NXT UK.
זכייה זו הפכה אותם לצמד הלא אירופאי הראשון אשר זוכה באליפות הזוגות של NXT UK.
ב-19 ביולי בפרק של התוכנית NXT 2.0, השניים הצליחו לשמור על התואר מול פריטי דדלי (אלטון פרינס וקיט וילסון).
באירוע Worlds Collide, שנערך ב-4 בספטמבר, הצמד הפסיד את חגורות האליפות לפריטי דדלי בקרב הדחות זוגות מרובע אשר כלל בנוסף את האחים קריד וגאלוס (מארק קופי וולפגנג) ולמעשה איחד את אליפות הזוגות של NXT ואת אליפות הזוגות של NXT UK.
הישגים בארגון ההיאבקות Chaotic Wrestling
אליפות ניו אינגלנד של Chaotic Wrestling (פעם אחת)
טורניר אליפות ניו אינגלנד של Chaotic Wrestling (פעם אחת)
הישגים בארגון ההיאבקות UFO Wrestling
אליפות הזוגות של UFO (פעם אחת) - עם ביו דאגלס
אליפות הזוגות של NXT UK (פעם אחת) - עם ברוקס ג'נסן
ג'וש דויג הוא כדורגלן סקוטי המשחק בעמדת המגן השמאלי בססואולו.
דויג נולד באדינבורו וגדל במחלקת הנוער של הארטס המקומית.
בקיץ 2019 חתם על חוזה עם יריבתה העירונית, היברניאן.
בפברואר 2020 האריך את חוזהו עד ליוני 2023, והושאל עד לתום העונה לקווינס פארק מהליגה הסקוטית השנייה.
באוגוסט 2020 ערך את הופעתו הראשונה בקבוצה הבוגרת של היברניאן, בניצחון קבוצתו 2–1 על קילמרנוק.
ב-20 בפברואר 2021 כבש את שער הבכורה שלו בליגה, בניצחון קבוצתו 2–0 על המילטון אקדמיקל.
בתום עונת 2020/2021 האריך דויג את חוזהו עד ליוני 2025, וזכה בתואר "השחקן הסקוטי הצעיר" של העונה בליגה.
ביולי 2022 חתם בהלאס ורונה.
הוא כבש שער בכורה בקבוצה ב-4 בספטמבר בניצחון 2–1 על סמפדוריה.
בינואר 2024 חתם בססואולו תמורת 6 מיליון אירו.
ג'ושוע בות' גרין הוא פוליטיקאי ורופא אמריקאי המכהן כמושל הוואי התשיעי מאז דצמבר 2022. גרין, חבר המפלגה הדמוקרטית, כיהן בעבר כסגן המושל וכחבר בית המחוקקים המדינתי של הוואי, תחילה בבית הנבחרים ולאחר מכן בסנאט.
הוא נבחר למשרד המושל לאחר שזכה בבחירות 2022, כמועמד המפלגה הדמוקרטית.
גרין נולד בקינגסטון שבמדינת ניו יורק וגדל בפיטסבורג שבפנסילבניה במשפחה יהודית.
את לימודיו הגבוהים עשה במכללת סווארת'מור, ולאחר מכן הוסיף ללמוד בבית הספר לרפואה של אוניברסיטת המדינה של פנסילבניה.
גרין הגיע להוואי כדי לשרת בחיל שירותי הבריאות הלאומי של מחלקת הבריאות ושירותי האנוש של ארצות הברית כרופא באי הגדול של הוואי.
הוא נשאר רופא במחלקות המיון הכפריות של הוואי בעת שירותו הציבורי.
ב-2 בנובמבר 2004 נבחר גרין לבית הנבחרים של הוואי, שם ייצג את מחוז הבחירה השישי בטרם נבחר אל הסנאט המדינתי ב-2008. בסנאט היה יושב ראש ועדת הבריאות ושירותי האנוש ושימש כעוזר מנהיג סיעת הרוב.
בסנאט, גרין קידם יוזמה ליצירת ביטוח בריאות חובה לילדים על הספקטרום האוטיסטי, וחקיקה זו נכנסה לתוקף ב-1 בינואר 2016. במהלך 2018 פעל למען הגנה משפטית עבור הורים עם מוגבלויות שילדיהם נלקחו מהם בשל נכותם.
הוא גם תמך בהעלאת הגיל המינימלי לרכישת מוצרי טבק וסיגריות אלקטרוניות מ-18 ל-21, מה שהפך את הוואי למדינה הראשונה לעשות כן.
בבחירות 2018 התמודד גרין לתפקיד סגן מושל הוואי לצד המושל דייוויד איגה, והשניים נבחרו בבחירות הכלליות.
איגה הטיל על גרין לטפל במשבר ההומלסים בהוואי, וקרא לו להשתמש ברקע הרפואי שלו כדי להתייחס לאופן שבו מחלות נפש והתמכרות משפיעות על דרי הרחוב בהוואי.
ב-3 במרץ 2020 מונה גרין כאיש הקשר של ממשלת הוואי עם קהילת שירותי הבריאות המקומית בכל הנוגע למגפת הקורונה בארצות הברית.
באוגוסט 2019 הודיע גרין כי שוקל בכובד ראש התמודדות לתפקיד המושל בבחירות 2022. הוא השיק את מסע הבחירות שלו באורח רשמי ב-10 בפברואר 2022. הוא זכה בפריימריז הדמוקרטי ב-13 באוגוסט.
בבחירות זכה גרין בכ-67% מהקולות ונבחר לתפקיד מושל הוואי.
ג'ושוע ראיין בולט הוא שחקן קולנוע וטלוויזיה בריטי.
ג'ושוע ראיין בולט נולד בליברפול ב-2 במאי 1994, וגדל בפרבר האנט'ס קרוס בליברפול.
בולט החל לשחק בגיל 12 כאשר לוהק להפקת תיאטרון של המחזה מהומה רבה על לא דבר.
בשנת 2009, הוא גילם את פיט שוטון בסרט המועמד לפרס האקדמיה הבריטית לקולנוע ולטלוויזיה, נער משום מקום.
הוא הופיע בעונה התשיעית של סדרת הטלוויזיה "חסרי בושה", כשגילם את פרייזר קיין.
הוא מופיע בקליפ לסינגל של להקת הפאנק "The Luka State".
בקיץ 2011, פורסם כי בולטלוהק לתפקיד הראשי בסרט "Just Henry" שהופק בערוץ ITV1, ושודר במהלך תקופת חג המולד של אותה שנה.
לאחר מכן לוהק לתפקיד בעונה השנייה של סדרת הטלוויזיה של "Accused".
הוא הופיע בסדרת הטלוויזיה בהפקת ה-BBC בת שישה פרקים הטנגו האחרון בהליפקס, כשגילם את רפאל "ראף" גרינווד.
הוא שיחק בתפקיד אורח בשני הפרקים האחרונים של העונה השביעית של סדרת הבלשים "לואיס".
ביולי 2012, IMDb כינה אותו כאחד מכוכבי העשרה הבריטים העולים באתר.
בולט גילם את בריאן האריס, דמות מרכזית, בדרמת הטלוויזיה בת שני חלקים "The Crash", שבמרכזה תאונת דרכים בהשראת אירועים אמיתיים.
הוא גילם את דניאל בעונה השלישית של "סקוט וביילי".
בפברואר 2013, הוא החל להצטלם לסרט "The Heart of Nowhere", בבימויו של צ'ארלי פינק.
בטקס פרסי הטלוויזיה של BAFTA לשנת 2013, סדרת הטלוויזיה בכיכובו "הטנגו האחרון בהליפקס" זכתה בפרס סדרת דרמה הטובה ביותר.
הצילומים לעונה השנייה החלו ביוני 2013. בולט שיחזר את תפקידו בתור ראף.
הוא חזר לשחק בעונה השלישית ב-2014 והרביעית ב-2016.
במרץ 2015, מפיקי הסיטקום המצליח "בנידורם" הודיעו כי בולט לוהק כחלק ממשפחה חדשה לגמרי לעונה השמינית, ששודרה בינואר 2016. בולט גילם את רוב דוסון, בנה של המשפחה, שמתיידד עם טייגר דייק וג'ואי אליס.
הוא הופיע בעונה השנייה של סדרת הטלוויזיה גרנצ'סטר שם שיחק סוכן סמוי בעל דעות מרקסיסטיות.
הוא גילם חייל צעיר בשם תומאס מקווילאן בסרט הטלוויזיה של ITV Harry Price" Ghost Hunter", העיבוד של ITV לרומן הביכורים של ניל ספרינג, "The Ghost Hunters".
בולט שיחק בתפקיד רבוררוס, נער צעיר הרעב לנקמה בעקבות טבח משפחתו, בסדרת הטלוויזיה "עליית הברברים", דרמה בת שמונה חלקים ששודרה בערוץ ההיסטוריה.
הוא הופיע בחמישה פרקים של העונה העשירית של סדרת הטלוויזיה "בנידורם".
בשנת 2018 בולט על ידי ג'ורג' קלוני ודייוויד מיכוד לתפקיד דנבר בסדרת הטלוויזיה "מלכוד 22".
בשנת 2021 לוהק אשלי לתפקיד במיני סדרת הטלוויזיה, אדוני האוויר, בה הוא יתאחד עם שחקני הטנגו האחרון בהליפקס, אדוארד אשלי ולואיס גרייטורקס.
שנה כותרת תפקיד הערות 2009 Be All and End All רובי וואלאס נער משום מקום פיט שוטון 2013 Heart of Nowhere פלויד סרט קצר 2019 A Good Woman Is Hard to Find דונל
ג'ושוע דריוס קמאני וילסון-אסברנד הוא כדורגלן אנגלי המשחק בעמדת המגן השמאלי במנצ'סטר סיטי מהפרמייר ליג.
וילסון-אסברנד גדל במחלקות הנוער של וסטהאם יונייטד ומנצ'סטר סיטי.
ב-21 בספטמבר 2021 ערך את הופעת הבכורה שלו בקבוצה הבוגרת של מנצ'סטר סיטי, בניצחון 6-1 על וויקומב וונדררס במסגרת הסיבוב השלישי של גביע הפוטבול ליג.
ב-5 באוקטובר 2022 ערך את הופעת הבכורה שלו בליגת האלופות, בניצחון 5-0 על פ.צ.
קופנהגן במסגרת שלב הבתים לעונת 2022/2023. ב-10 בינואר 2023 הושאל לקובנטרי סיטי מהצ'מפיונשיפ עד לסוף העונה.
בקיץ 2023 הושאל לסטאד ריימס הצרפתית לעונה אחת.
בפברואר 2024 הושאל לקרדיף סיטי עד לסוף העונה.
ג'ושוע ג'יימס גריפית'ס הוא כדורגלן אנגלי המשחק בעמדת השוער בקבוצת ווסט ברומיץ' אלביון.
גריפית'ס גדל במחלקת הנוער של וסט ברומיץ' אלביון.
ב-13 באוגוסט 2020 הושאל גריפית'ס למשך עונה אחת לצ'לטנהאם טאון מהפוטבול ליג השנייה.
הוא ערך 44 הופעות ליגה במדי המועדון.
ב-24 ביולי 2021 הושאל גריפית'ס למשך עונה אחת ללינקולן סיטי מהפוטבול ליג הראשונה.
ב-14 ביולי 2022 הושאל גריפית'ס למשך עונה אחת לפורטסמות' מהפוטבול ליג הראשונה.
ב-15 בפברואר 2023 ערך את הופעת הבכורה בווסט ברום, בתיקו הביתי 1-1 נגד בלקבורן רוברס.
ב-10 ביולי 2024 הושאל גריפית'ס אל בריסטול רוברס.
לאחר חצי שנה בה שימש כשוער הראשון של הקבוצה ושמר על רשת נקייה ב-7 משחקים שב אל ווסט ברום ופתח בששת המשחקים האחרונים של העונה.
גריפית'ס היה חלק מסגל נבחרת אנגליה עד גיל 21 בטורניר אליפות אירופה עד גיל 21 לשנת 2021 ו2023.
ג'ושוע צ'אד בריקין הוא פוליטיקאי אמריקאי, המכהן כחבר בבית הנבחרים של ארצות הברית מטעם מחוז הקונגרס השני של מדינת אוקלהומה, בריקין, חבר המפלגה הרפובליקנית, שימש כחבר הסנאט המדינתי של אוקלהומה מטעם המחוז השישי במשך שמונה שנים.
ג'ושוע צ'אד בריקין נולד ביוני 1979. הוא למד באוניברסיטת דרום מזרח אוקלהומה סטייט בדוראנט.
בשנת 1997, הוא נבחר לראשונה כסגן נשיא מחוז SE של FFA של אוקלהומה.
בשנה שלאחר מכן, הוא נבחר לנשיא ה-FFA במדינה, משרה אותה אייש עד 1999.
לאחר פרישתו מה-FFA, בריקין סיים את לימודיו באוניברסיטת המדינה של אוקלהומה עם תואר כפול במדעי בעלי החיים ותקשורת חקלאית.
בשנת 2004 הוא התקבל לעבודה כנציג שטח של הסנאטור טום קובורן, שם עבד עד לבחירתו לסנאט של אוקלהומה.
הוא הבעלים של עסק לדיבור מוטיבציה, Brecheen Keynotes and Seminars, כמו גם Rawhide Dirtworks, שירות חפירות.
בריקין הגיש את המועמדות למחוז ה-6 של הסנאט של אוקלהומה בשנת 2010. הוא התמודד ללא התנגדות בפריימריז הרפובליקני והתמודד מול הסנאטור הדמוקרטי המכהן ג'יי פול גאם.
בריקין ניצח את גאם בבחירות בנובמבר באותה השנה.
ה-Tulsa World דיווח על המירוץ של מחוז הסנאט השישי כבעל סך גיוס הכספים הגבוה ביותר עבור מושב בסנאט ב-2010, כאשר בריקין גייה 217,548 דולר לעומת גאם שגייס 289,786 דולר.
במהלך כהונתו הראשונה, בריקין הגיש הצעת חוק לביטול חוק מגדלי חיות המחמד של אוקלהומה, שחייב את המגדלים לספק לבעלי החיים שלהם טיפול וטרינרי מינימלי, מזון ומים.
הצעת החוק קבעה עמלות שמגדלי חיות מחמד ישלמו למדינה על מנת לכסות את עלויות הבדיקות.
בריקין טען שהצעת החוק הענישה אזרחים שומרי חוק.
הוא גם הגיש הצעה לקצץ בשכר המחוקקים, והנהיג חקיקה לקיצוץ בתוכנית "אמנות במקומות ציבוריים", שסיפקה מימון לפרויקטים של אמנות ציבורית במדינה.
בריקין כיהן בסנאט של אוקלהומה עד 2018. הוא פרש לאחר שתי קדנציות, תוך ציון התחייבות להגבלות כהונה.
בשנת 2022, בריקין התמודד על מנת לייצג את מחוז הקונגרס השני של אוקלהומה בבית הנבחרים של ארצות הברית לאחר פרישתו של מארקוויין מולין, בפריימריז שכלל 14 מועמדים רפובליקנים.
בריקין עלה לסיבוב השני של הפריימריז נגד אייברי פריקס לאחר שסיים שני בסיבוב הראשון.
הוא ניצח את פריקס בשלב השני, וזכה במועמדות.
הוא ניצח בבחירות הכלליות את המועמדת הדמוקרטית נעמי אנדרוז ואת המתמודד העצמאי בן רובינסון והושבע לתפקידו בקונגרס בראשית ינואר 2023.
ביום האחרון של יוני 2023, בריקין הציג את "חוק הפטריוטיות לא הגאווה", שאם יתקבל, ימנע את השימוש בכספים פדרליים לאירועי חודש הגאווה ויאסור על סוכנויות פדרליות להציג את דגל הגאווה.
יהושע (ג'וש) בר הוא קצין צה"ל בדרגת תת-אלוף וטייס קרב בחיל האוויר הישראלי, מפקד בסיס רמון לשעבר.
בר התגייס לצה"ל ב-1998 וסיים קורס טיס במגמת קרב.
בהמשך, שירת כסמ"ט א' בטייסת 105 ("העקרב"), ולאחר שעבר קורס פיקוד ומטה, מונה לראש מדור עומק א' במחלקת ההתקפה, מחלקה שבהמשך כיהן בה גם כמחליפו של ראש הענף.
בשנים 2016–2018 שירת כמפקד טייסת 253. בשנים 2018–2020 שירת כמפקד טייסת 69 ("הפטישים"), ולאחריהם שימש במשך שנתיים ראש מחלקת התקפה בחיל-האוויר.
ב-2022 מונה למפקד בסיס רמון.
באפריל 2024 הועלה לדרגת תת-אלוף, לאחר שתקן מפקד בסיס רמון שונה לדרגה זאת.
באוגוסט 2024 סיים את תפקידו כמפקד בסיס רמון והוא מיועד להתחיל לימודים במכללה לביטחון לאומי.
ב-12 באוגוסט 2025 מונה לתפקיד ראש להק האוויר.
בר, בוגר מכללת שנקר בהנדסת תעשייה וניהול, נשוי ואב לשלושה.
ג'ושוע הלמן הוא שחקן אוסטרלי.
הלמן נולד באדלייד, דרום אוסטרליה.
קריירת המשחק של הלמן החלה כששיחק בסדרת הטלוויזיה האוסטרלית, קרוב רחוק.
לאחר מכן הוא קיבל תפקיד קטן בסרט הקצר Aidan's View, שבו שיחק את התפקיד של פולש המנסה לפרוץ לביתו של הגיבור.
כמה שנים לאחר מכן, לוהק לתפקיד רב"ט.
לו "צ'קלר" יורגן בסדרת הטלוויזיה האמריקאית, The Pacific.
לאחר מכן הוא הוחתם על ידי סוכנות הכישרונות האמריקאית "The Gersh Agency".
הלמן ערך את הופעת הבכורה שלו בקולנוע בשנת 2012 כאשר לוהק לתפקיד ג'ב אוליבר במותחן האקשן ג'ק ריצ'ר.
הוא חזר לאוסטרליה ולוהק לסרט Blinder.
בשנת 2011, הלמן שיחק בהפקה המקורית של המחזה "Small Engine Repair" בתיאטרון בלוס אנג'לס.
בשנת 2014 שיחק בסרט אקס-מן: העתיד שהיה.
שנה לאחר מכן שיחק בסרט מקס הזועם: כביש הזעם.
ב-2016 שיחק בתפקיד ראשי בעונה השנייה של סדרת הטלוויזיה "עיירה ללא מוצא".
בשנת 2024 שיחק בסרט פיוריוסה: מסאגת מקס הזועם.
ג'וש הואי הוא אתלט אמריקאי, אלוף עולם באולם (נאנג'ינג 2025) ושיאן העולם באולם בריצת 800 מטר.
נוסף לכך, הוא שיאן אמריקה באולם בריצת 1000 מטר.
במבחנים האמריקאיים לאולימפיאדת פריז שנערכו ביוג'ין, אורגון ביוני 2024 הוא סיים במקום רביעי בריצת 800 מטר בשיא אישי של 1:44.12 דקות ולא נכלל במשלחת האמריקאית למשחקים האולימפיים.
מספר שבועות לאחר מכן, בתחרות בבלגיה, הוא שיפר את שיאו האישי והעמידו על 1:43.80 דקות.
בתחרות מייל השדרה החמישית שנערכה בספטמבר הוא סיים שני בריצת מייל בתוצאה של 3:48.9 דקות, אחרי ג'וש קר מהממלכה המאוחדת שקבע שיא מרוץ חדש של 3:44.3 דקות.
בתחרות שנערכה באוניברסיטת בוסטון באולם בדצמבר 2024 הוא קבע בריצת מייל שיא אישי חדש של 3:52.61 דקות.
באליפות ארצות הברית באולם שנערכה בניו יורק ב-23 בפברואר 2025 הוא זכה במדליית זהב בריצת 800 מטר בשיא אמריקה חדש של 1:43.24 דקות והתוצאה השנייה בכל הזמנים, אחרי שיא העולם הוותיק משנת 1997 של וילסון קיפקטר מדנמרק (1:42.67 דקות).
באליפות העולם באולם שנערכה בנאנג'ינג, הרפובליקה העממית של סין ב-23 במרץ 2025 הוא זכה במדליית זהב בריצת 800 מטר בתוצאה של 1:44.77 דקות, לפני אליוט קרסטן מבלגיה (1:44.81 דקות) וחוזה קנלס מספרד (1:45.03 דקות).
במסגרת ליגת היהלום שנערכה בסטוקהולם, שוודיה ב-15 ביוני אותה שנה הוא סיים שלישי בריצת 800 מטר בשיא איש חדש של 1:42.43 דקות, אחרי עמנואל ואניוני מקניה (1:41.95 דקות) וג'מאל סג'אתי מאלג'יריה (1:42.27 דקות).
תוצאה זו מדרגת אותו במקום שלישי בכל הזמנים בארצות הברית.
במסגרת ליגת היהלום שנערכה במונקו ב-11 ביולי אותה שנה הוא סיים שני בריצת 800 מטר בשיא איש חדש של 1:42.01 דקות, אחרי עמנואל ואניוני (1:41.44 דקות) ולפני ג'מאל סג'אתי (1:42.20 דקות).
תוצאה זו מדרגת אותו במקום שני בעולם לשנה זו, מקום 11 בכל הזמנים ובמקום שני בכל הזמנים בארצות הברית.
ג'וש שגיא (נולד ב-21 במרץ 1966) הוא שחקן, פעיל חברתי, כוכב ילדים, זמר, מורה למשחק, במאי ומוזיקאי ישראלי.
החל מתחילת 2024 מוכר גם כלהקת "Rafster Blaster Experience", ובשם הבמה "הראש של ג'וש".
נולד בעכו, פעיל בתחום התיאטרון מגיל 16 בפסטיבלי עכו השונים.
לאחר שירותו צבאי כקצין בנח"ל המוצנח למד משחק באוניברסיטת תל אביב, וסיים את לימודיו ב-1994.
עם סיום לימודיו השתתף בהצגה "הילד חולם" של חנוך לוין.
הוא המשיך שש שנים נוספות בתיאטרון הבימה בהפקות כמו "האב" ו"הר לא זז" בבימויו של חנן שניר, "החייל האמיץ שוויק" בבימויו של אילן רונן ו"זינזאנה" בבימויו של אלי כהן.
ב-1994 זכה בפרס השחקן המצטיין בפסטיבל "שבוע תיאטרון מקורי" שנערך בתיאטרון הסימטה ביפו, על תפקידו בהצגה "שמלת גלולות".
שגיא שיחק בהצגות בתיאטרון לילדים ולנוער ובהן: "אורי", "צבע הפנינה" ו"בית משותף", והופיע בפסטיבל עכו בהצגות, ביניהן "מטרבין", שזכתה בפרס ראשון.
חוץ מאלה, השתתף במספר הצגות נוספות בבתי תיאטרון ברחבי הארץ, ביניהן "על פי", "קצת דם לקינוח הדבש", "הבורג" ו"הצייר".
גילם את "ברני הדינוזאור" בסדרת הילדים "החברים של ברני", ושיחק בתפקידי אורח בטלנובלות "מיכאלה" ו"האלופה" ובסדרת המדע הבדיוני "הנפילים".
באוקטובר 2009 שימש כשופט בחבר השופטים של פסטיבל עכו לתיאטרון אחר.
בדצמבר השתתף כשחקן מרכזי בהצגה "אנני" שהועלתה ברחובות, וכן השתתף בחגיגות ה-120 לרחובות.
ב-2010 השתתף בתוכנית המציאות "מה אתם הייתם עושים" עם חיים הכט.
ב-2016 החל לשחק בסדרה "נעלמים" בתפקיד דוד אב הבית, אבא של שירה.
גילם והפעיל את הבובה "סתם" בקלטת הילדים "דליק וסתם" לצד דליק ווליניץ, ולאחר מכן עם שלומי לניאדו ואסף אולשיצקי כחלק מהצמד "שלומי וסתם".
בינואר 2022 הצטלם לסרט הקאמבק של יהודה גרובייס "הסיפור שנשכח", סרט דרמה-תקופתי שצולם בפולין.
בו הוא מגלם את אלכסיי (תפקיד ראשי), עגלונו של הבעל שם טוב (לצד רפאל קליינמן, ישי לפידות, עדי ביטי, דין מירושניקוב ועמירן דביר).
בשנת 2024 הקים את הרכב הלהקה "Rafster Blaster Experience", ובאותה שנה החל לגלם את כוכב הילדים "הראש של ג'וש" ובחנוכה של אותה שנה החל להשתתף בהצגה "מה אני רוצה?".
בשנת 2025 העלה מופע לילדים בשם "ג'וש שגיא מספר ושר".
שגיא נשוי ואב לבת ובן.
2013 - "בקיצור" סדרת מערכונים בתוכנית "ארץ נהדרת" עונה 2013
2013 - "ג'ירפדה" - סרט קולנוע תפקיד משנה "אריאל"
2013 - "מקסימום" - תפקיד משנה קבוע - סדרה ערוץ ניק ג'וניור - ניקלודיאון
2014 - "טוביאנסקי" - בבימויו של ריקי שלח
2012 - "גומרים הולכים" - סרט טלוויזיה בבימוי שמואל קלדרון, תפקיד ראשי.
2012 - "רווקה פלוס" - סרט בבימוי דובר קוסאשווילי, תפקיד אורח.
2016 - "נעלמים" - סדרת נוער ישראלית, אבא של שירה.
TBA "הסיפור שנשכח" סרט עתידי בבימוי יהודה גרובייס, תפקיד ראשי.
"מה אתם הייתם עושים" - סדרה, שחקן ראשי
"ברני" בתפקיד ברני, ערוץ הילדים/הופ/קלטות, בימוי: איריס ארגמן
גילם והפעיל את הבובה "סתם" בהפקות "דליק וסתם" ו"שלומי וסתם".
1993 "הוא הלך בשדות", אורי, פסטיבל עכו, בימוי: יגאל עזרתי
1993 שמלת גלולות, הבעל (תפקיד ראשי), הסמטה, בימוי: ארז חסון
1993 הילד חולם, מלח פיכח, הבימה /חיפה, בימוי: חנוך לוין
1994 אורי, עוזי, תיאטרון אורנה פורת, בימוי: חגית רכבי ניקוליבסקי
1995 זינזאנה, צ'רלי, הבימה, בימוי: אלי כהן
1995 "על פי"/הרקיע התשיעי, העבד, הפקה פרטית, בימוי: אדם לרר
1995 האב, נויד, הבימה, בימוי: חנן שניר
1996 "מטרבין", התליין, תיאטרון אורתודה, בימוי: ינון צפריר
1996 צבע הפנינה, קרלי, תיאטרון אורנה פורת, בימוי: איציק ויינגרטן
1996 הר לא זז, עוזרו של טאקדה, הבימה, בימוי: חנן שניר
1996 החגיגה של ז'וקו, אדריאנו, הסמטה, בימוי: ניקו ניתאי
1997 העליונים, פיטר (תפקיד ראשי), הסמטה, בימוי: ניקו ניתאי
1998 המלונה של מלכה, פיני (תפקיד ראשי), הסמטה, בימוי: פירה קנטור
1998 מלחמת טרויה לא תתקיים, טרוילוס, הסמטה, בימוי: ניקו ניתאי
1999 בית משותף, מספר דמויות, תיאטרון אורנה פורת, בימוי: רזי אמיתי
1999 גבול הטעם הטוב, מספר דמויות, צוותא 2, בימוי: שפרה האפרתי
2001 להיות או לא, נושא ארון הקודש, פסטיבל עכו, בימוי: ינון צפריר/אבי גיבסון בר-אל
2005 הבורג, האב (תפקיד ראשי), הסמטה, בימוי: כפיר אזולאי
2006 משפט הסרבנים, סרבן, התיאטרון הערבי עברי, בימוי: יגאל עזרתי
2006 משפטי האמת והפיוס, לוחם מג"ב, התיאטרון הערבי עברי ביפו, בימוי: יגאל עזרתי
2007 היטלר הרובוט והסכין (זוכה פרס ההצגה), האבא, פסטיבל עכו, בימוי: יעל טילמן
2008 אלתרמן שלי (מחזה קריאה), ד"ר וישניצר, בית לסין, בימוי: רזי אמיתי
2008 מטודלה, צחי, תיאטרון הסמטה, בימוי: יובל זמיר
2011 פסטיבל עכו, ההצגה צפירמיהו, ציון לשבח על משחק
2011 הצגת בידור, גירושין קטלניים, כתיבה ובימוי אבי פרידמן
2013 פסטיבל עכו, "תג מחיר" כתיבה אלמה וייך בימוי אלמה וייך ונגה אפרת
2017 הסוחר מוונציה, תובל, תיאטרון אלפא לאמנויות המופע, בימוי: אברהם עוז
2020: "מהפכה במגפיים", תיאטרון קרוב, מאת: בני כץ, בימוי: דליה ריבר
ג'ושוע "ג'וש" מייקל פק הוא שחקן, קומיקאי ויוטיובר יהודי-אמריקאי.
מוכר בעיקר בשל בזכות תפקידו בתור ג'וש ניקולס בקומדיית המצבים "דרייק וג'וש".
פק נולד בשכונת הלס קיצ'ן שבניו יורק למשפחה יהודית, שם למד בבית ספר לאומנויות.
הוריו לא היו נשואים בזמן לידתו, ופק מעולם לא הכיר את אביו.
הוא גדל עם סבתו ועם אמו ברברה, שהיא מדריכת קריירה ובאה ממשפחה יהודית.
פק אף חגג בר מצווה.
בילדותו סבל מאסתמה ולכן בילה את מרבית זמנו בבית וצפה בקומדיות מצבים ישנות.
הוא החל את הקריירה שלו בעולם הבידור כילד צעיר, כשהשתתף במופעי סטנד-אפ בגיל 8. פק הופיע מספר פעמים בתיאטרון המוזיקה לילדים "טה דה!" בניו יורק, כשהיה בן תשע.
בנוסף הופיע בתיאטרון הילדים המקומי.
ב-1999, כאשר הוצע לו תפקיד ב"מופע של אמנדה", עברו הוא ואמו לסן פרנסיסקו כדי לקדם את קריירת המשחק שלו.
בשנת 2000 הוא השתתף בסרט "Snow Day", והחל להופיע באופן קבוע ב"מופע של אמנדה" עד שהופסקו צילומי התוכנית ב-2002. ב-2001 השתתף בסרט "המהפך של מקס קיבל".
באותה תקופה הופיע במספר סרטים עצמאיים, ביניהם סרט הדרמה "משחקי ילדים" שיצא ב-2004. באותה שנה הוא החל להשתתף בסדרה "דרייק וג'וש" עם דרייק בל.
ב-2006 כיכב פק עם בל בסרט הטלוויזיה "דרייק וג'וש הולכים להוליווד".
כמו כן בשנה זו דיבב בסרט "עידן הקרח 2", ושיחק גם במספר סרטים נוספים.
בשנת 2008 גילם ביריון בקומדיה "שומר ראש במבצע" בכיכובו של אוון וילסון.
בשנת 2009 שיחק בדרמה הקומית "מה שעולה למעלה" בכיכובה של הילרי דאף.
בשנת 2012 שיחק בסרט האקשן "שחר אדום (2012)" על פי תסריט של ג'ון מיליוס, שם גילם את מאט, צעיר שנלחם בכוחות הצבא הצפון-קוריאנים שמשתלטים על עירו, לצד כריס המסוורת' וג'וש האצ'רסון.
בשנת 2013 הופיע בתפקיד אורח בסדרה הקומדיה המצליחה "המפץ הגדול" בעונתה השביעית בתור מוכר בחנות הקומיקס היריבה של סיואורט.
באותה שנה שיחק בדרמת הריקודים "הקרב על הרחבה" בכיכובו של כריס בראון.
בשנת 2019 הגיש בטקס הKCA של ערוץ ניקלודיאון את פרס "כוכב המדיה החברתית" לצד קירנן שיפקה.
ב-2023 הופיע בסרט אופנהיימר בבימויו של כריסטופר נולאן.
ביוני 2017 התחתן פק עם חברתו משכבר הימים, עורכת הקולנוע פייג' אובריאן ולהם שני בנים.